Qullirinakax 11 urunakakipana aka phaxsinx suyt’añ wakichapxi
Khitinakatix Federación de Sindicatos Médicos ukhamaraki ramas afines aka Caja Nacional de Salud uksankirinakax qhananchawayapxiw kunaymana mayiwinaka jupanakana utjatapa. Mayiwinakapanx utjiw aknirinaka: janiw ítems ukax churata utjawaykiti, kawkitix yatxatatanakax mä atipt’asiwin jikirawayapxi ukana irnaqañataki sawayapxiwa, ukatx irnaqañatakix pachas janiw askikiti sawayapxarakiwa, ukhamarakiw irnaqawinakax kamachinakarjam uñjatañapa mayiwayapjixa..
Uka mayiwinaka utjkipanx jupanakax aka federación de Sindicatos Médicos ukhamaraki Ramas Afines (Fesimras) ukax Caja Nacional de Salud uksa tuqix amtawayapxiw aka Bolivia markpachana jutiri warururuna (miércoles) tunka mayani urunakakipana aka qasawi phaxsinx suyt’awimpi chika arumata nayraru sartaña, ukhaman uka mayiwinakapax askichatañapataki sawayapxiwa.
Ukatx qullirinakax uka suyt’awinakas utjkipanx janiw wali usutanakarux jan qullt’atakaniti sawayapxiwa, jan ukasti jupanakarux aka Bolivia markpachanaw uñjataskani sasinas arsuwayapxiwa.
ayr_Latn ayr_Latn ayr_Latn ayr_Latn